Pravilnik o postopku in merilih za sofinanciranje LPŠ v občini Kidričevo

PRAVILNIK
O POSTOPKU IN MERILIH ZA SOFINANCIRANJE LETNEGA PROGRAMA ŠPORTA V OBČINI KIDRIČEVO
SPLOŠNE DOLOČBE
[bookmark: _Ref431670917]člen
(vsebina pravilnika)

(1) Ta pravilnik določa pogoje, postopke, merila in kriterije za vrednotenje in delitev sredstev namenjenih za uresničevanje javnega interesa na področju športa v občini Kidričevo (v nadaljevanju: občina), v okviru letnega programa športa (v nadaljevanju: LPŠ).

(2) Sredstva za sofinanciranje LPŠ se zagotovijo v proračunu občine.

[bookmark: _Ref431659704]člen
(uporaba kratic)

(1) Kratice, uporabljene v tem pravilniku, imajo naslednji pomen:
DL - državna liga
IN NPŠ - izvedbeni načrt nacionalnega programa športa
JR - javni razpis
LPŠ - letni program športa
NPŠ- nacionalni program športa
NPŠZ- nacionalna panožna športna zveza
OKS-ZŠZ - Olimpijski komite Slovenije - Združenje športnih zvez
OŠ - osnovna šola
OŠZ - občinska športna zveza
SR, MR, PR, DR, MLR - svetovni, mednarodni, perspektivni, državni in mladinski razred
Zavod VIZ - zavod s področja vzgoje in izobraževanja,
ZŠIS-POK - Zveza za šport invalidov Slovenije - Paraolimpijski komite.

člen
(opredelitev javnega interesa v športu)

(1) Javni interes na področju športa v občini obsega dejavnosti na vseh področjih športa v skladu s prednostnimi nalogami, ki so opredeljene v NPŠ in IN NPŠ in se uresničujejo tako, da se:
· zagotavljajo finančna sredstva za sofinanciranje LPŠ na ravni občine,
· spodbuja in zagotavlja pogoje za opravljanje in razvoj dejavnosti na vseh področjih športa,
· načrtuje, gradi, posodablja in vzdržuje lokalno pomembne športne objekte in površine za šport v naravi.

člen
(izvajalci LPŠ)

(1) lzvajalci LPŠ po tem pravilniku so:
· športna društva, ki so registrirana na območju Občine Kidričevo,
· zveze športnih društev, ki jih ustanovijo športna društva s sedežem v občini,
· zavodi, gospodarske družbe, zasebniki in druge organizacije, ki so registrirane za opravljanje dejavnosti v športu in imajo sedež na območju Občine Kidričevo.

[bookmark: _Ref431671676]člen
(pravica do sofinanciranja)

(1) Izvajalci iz prejšnjega člena imajo pravico do sofinanciranja dejavnosti na vseh področjih športa, če izpolnjujejo naslednje pogoje :
· so registrirani in imajo sedež v občini najmanj eno (1) leto,
· imajo za prijavljene dejavnosti:
· zagotovljene materialne in prostorske pogoje ter ustrezno izobražen in/ali usposobljen strokovni kader za opravljanje dela v športu,
· izdelano finančno konstrukcijo, iz katere je razviden predviden vir prihodkov in stroškov za izvedbo dejavnosti,
· izvajajo športne programe, ki so predmet razpisa, najmanj 30 vadbenih tednov letno v obsegu vsaj 60 ur (po dve uri tedensko), razen v primerih, ko ne gre za sofinanciranje celoletnih športnih programov in je obseg izvajanja posameznega športnega programa v merilih drugače opredeljen,
· v skladu z lastnim temeljnim aktom urejeno evidenco članstva (športna društa in/ali zveze športnih društev) ter evidenco o udeležencih programa.

(2) Športna društva in njihove zveze imajo pod enakimi pogoji prednost pri izvajanju LPŠ.
VSEBINSKE DOLOČBE
[bookmark: _Ref431667786]člen
(opredelitev področij športa)

(1) Za uresničevanja javnega interesa v športu se v skladu s proračunskimi možnostmi in ob upoštevanju načela enake dostopnosti proračunskih sredstev za vse izvajalce se iz proračuna občine lahko sofinancirajo naslednja področja športa:

1. ŠPORTNI PROGRAMI
1.1. Prostočasna športna vzgoja otrok in mladine
1.2. Športna vzgoja otrok in mladine s posebnimi potrebami
1.3. Obštudijske športne dejavnosti
1.4. Športna vzgoja otrok in mladine, usmerjenih v kakovostni in vrhunski šport
1.5. Kakovostni šport
1.6. Vrhunski šport
1.7. Šport invalidov
1.8. Športna rekreacija
1.9. Šport starejših
2. ŠPORTNI OBJEKTI IN POVRŠINE ZA ŠPORT V NARAVI
3. POVRŠINE ZA ŠPORT V NARAVI
1. 
2. 
3. 
3.1. Izobraževanje, usposabljanje in izpopolnjevanje strokovnih kadrov v športu
3.2. Statusne pravice športnikov, trenerjev in strokovna podpora programov
3.3. Založništvo v športu
3.4. Znanstveno raziskovalna dejavnost v športu
3.5. lnformacijsko komunikacijska tehnologija na področju športa
4. ORGANIZIRANOST V ŠPORTU
1. 
2. 
3. 
4. 
4.1. Delovanje športnih društev in zvez
4.2. Delovanje javnih zavodov za šport
5. ŠPORTNE PRIREDITVE IN PROMOCIJA ŠPORTA
1. 
2. 
3. 
4. 
5. 
5.1. Velike mednarodne športne prireditve
5.2. Druge športne prireditve
5.3. Občinske športno-promocijske prireditve za podelitve priznanj v športu
5.4. Športna dediščina in muzejska dejavnost v športu
6. DRUŽBENA IN OKOLJSKA ODGOVORNOST V ŠPORTU

Podrobnejša opredelitev vseh področij športa je podana v prilogi “Merila, pogoji in kriteriji”.

(2) Za vrednotenje in izbor posameznih področij LPŠ so določeni merila, pogoji in kriteriji, ki vsebujejo:
· navedbo športnih področij, ki so v javnem interesu in ki jih opredeljuje NPŠ,
· obseg športnih področij in elemente vrednotenja,
· kriterije vrednotenja posameznih področij,
· razvrstitev športnih panog glede na razširjenost, uspešnost/konkurenčnost in pomen za lokalno okolje v programih športa otrok in mladine usmerjenih v kakovostni in vrhunski šport ter programih kakovostnega in vrhunskega športa.

(3) Merila, pogoji in kriteriji za vrednotenje in izbor dejavnosti na vseh področjih športa so sestavni del tega pravilnika.

člen
(LPŠ)

(1) LPŠ je dokument, ki opredeljuje vsa področja športa, ki so v danem koledarskem letu opredeljena kot javni interes občine. LPŠ pripravi pristojni organ občinske uprave, v postopku priprave pa enakovredno sodelujejo predstavniki OŠZ oziroma pristojne regijske pisarne OKS-ZŠZ, v primeru, da OŠZ ne obstaja.

(2) Glede na razvojne načrte, prioritete v športu, razpoložljiva proračunska sredstva ter kadrovske in prostorske razmere v lokalnem športu se v LPŠ določi:
· področja športa, ki se v proračunskem letu, za katerega se sprejema LPŠ, sofinancirajo iz občinskega proračuna,
· obseg in vrsto dejavnosti, 
· višino proračunskih sredstev za sofinanciranje področij športa,
· morebitne dodatne pogoje in zahteve za vrednotenje programov in izvajanje LPŠ.

(3) LPŠ sprejme občinski svet občinski svet, ki mora pred tem pridobiti soglasje OŠZ. V primeru, da OŠZ ne
obstaja, soglasje k LPŠ daje pristojna regijska pisarna OKS-ZŠZ.

člen
(Komisija za izvedbo JR)

(1) Komisijo, ki vodi postopek JR, s sklepom imenuje župan.

(2) Komisija je sestavljena iz petih članov: en član občinske uprave, ki je zadolžen za področje športa, en član občinskega sveta, en predstavnik odbora za družbene dejavnosti in dva predstavnika športnih društev, ki se imenujeta na predlog občinske športne zveze. Župan izmed članov komisije predlaga predsednika.

(3) Komisija se sestaja na rednih in izrednih sejah. Seje lahko potekajo tudi dopisno. Komisija o poteku sej in osvojem delu vodi zapisnik. Za sklepčnost komisije je potrebna absolutna večina, za odločanje pa navadna večina članov.

(4) Naloge komisije so:
· pregled in ocena vsebine razpisne dokumentacije,
· odpiranje in ugotavljanje pravočasnosti ter popolnosti prejetih vlog (formalna popolnost),
· pregled in ocena vlog na podlagi meril, pogojev in kriterijev navedenih v JR oziroma razpisni dokumentaciji ter v tem pravilniku,
· priprava predloga izvajalcev LPŠ in izbranih dejavnosti,
· pregled in potrditev predloga razporeditve sredstev po področjih športa ter izvajalcih,
· vodenje zapisnikov o svojem delu,
· priprava predlogov, mnenj in pobud za spremembo oziroma dopolnitev pravilnika,
· priprava dodatnih meril in pogojev, ki se po potrebi vključijo v razpisno dokumentacijo oziroma uporabijo pri ovrednotenju prijavljenih dejavnosti.

(5) Strokovna in administrativna dela za komisijo opravlja za šport pristojen delavec občinske uprave oziroma druga pooblaščena in strokovno usposobljena organizacija.

člen
(JR)

(1) V skladu s sprejetim LPŠ, veljavno zakonodajo in tem pravilnikom ter na podlagi sklepa župana občina izvede JR.

(2) JR mora vsebovati:
· ime in naslov naročnika,
· pravno podlago za izvedbo JR,
· predmet JR,
· navedbo upravičenih izvajalcev za prijavo na LPŠ,
· navedbo pogojev, ki jih morajo izvajalci izpolnjevati,
· višino sredstev, ki so na razpolago za predmet JR,
· navedbo meril za vrednotenje področij športa,
· obdobje, v katerem morajo biti porabljena dodeljena sredstva,
· rok, do katerega morajo biti predložene vloge in način oddaje vloge,
· datum in način odpiranja vlog,
· rok, v katerem bodo vlagatelji obveščeni o izidu JR,
· navedbo oseb, pooblaščenih za dajanje informacij o JR,
· informacijo o razpisni dokumentaciji.

(3) Razpisna dokumentacija mora vsebovati:
· razpisne obrazce,
· navodila izvajalcem za pripravo in oddajo vloge,
· informacijo o dostopnosti do pravilnika o postopku in merilih za sofinanciranje LPŠ v občini ter druge pogoje in merila,
· vzorec pogodbe o sofinanciranju programov.

člen
(postopek izvedbe JR)

(1) Odpiranje prejetih vlog opravi komisija v roku in na način, ki je predviden v JR.

(2) Odpirajo se samo v roku posredovane vloge v pravilno izpolnjenem in označenem ovitku in sicer po vrstnem redu, po katerem so bile prejete.

(3) Komisija na odpiranju ugotavlja formalno popolnost vlog glede na to, ali so bili predloženi vsi zahtevani dokumenti.

(4) O odpiranju vlog se vodi zapisnik, ki vsebuje:
· kraj in čas odpiranja dospelih vlog,
· imena navzočih članov komisije in ostalih prisotnih,
· naziv vlagateljev, navedenih po vrstnem redu odpiranja,
· ugotovitve o popolnosti oziroma o nepopolnosti posamezne vloge ter navedbo manjkajoče dokumentacije.
Zapisnik podpišejo predsednik in prisotni člani komisije.

člen
(dopolnitev vlog)

(1) Na podlagi zapisnika o odpiranju vlog se v roku osmih (8) dni pisno s sklepom pozove tiste vlagatelje, katerih vloge niso bile popolne, da jih dopolnijo. Rok za dopolnitev vlog je osem (8) dni od prejema sklepa.

(2) Nepopolne vloge, ki jih vlagatelji v roku iz prejšnjega odstavka ne dopolnijo, se zavržejo.

člen
(sklep o izbiri)

(1) Na osnovi odločitve Komisije za izvedbo JR sklep o izbiri izda pristojni organ občinske uprave.

člen
(pritožbeni postopek)

(1) Zoper sklep o izbranih, zavrnjenih in zavrženih vlogah je možno podati pritožbo v roku osmih (8) dni po prejemu sklepa. Predmet pritožbe ne morejo biti merila, pogoji in kriteriji za vrednotenje področij.

(2) O pritožbi odloči župan v roku trideset (30) dni od prejema pritožbe. Odločitev župana je dokončna. O dokončni odločitvi župan obvesti tudi Komisijo za izvedbo JR.

(3) Zoper odločitev župana je dopusten upravni spor na Upravnem sodišču Republike Slovenije, ki se vloži v roku trideset (30) dni od vročitve odločbe.

(4) Vložen upravni spor ne zadrži sklepanja pogodb z izbranimi izvajalci LPŠ.

člen
(objava rezultatov JR)

(1) Rezultati JR se po zaključku postopka JR objavijo v občinskem glasilu in/ali na spletni strani občine.

člen
(pogodba z izbranimi izvajalci LPŠ)

(1) Z izbranimi izvajalci LPŠ župan sklene pogodbe o sofinanciranju izvajanja LPŠ. V pogodbi se opredeli:
· naziv in naslov naročnika ter izvajalca dejavnosti,
· vsebino in obseg dejavnosti,
· čas realizacije dejavnosti,
· pričakovane dosežke,
· višino dodeljenih sredstev,
· terminski plan porabe sredstev,
· način nadzora nad namensko porabo sredstev in izvedbo dejavnosti, ter predvidene sankcije v primeru neizvajanja,
· način nakazovanja sredstev izvajalcu,
· način in vzrok spremembe višine pogodbenih sredstev,
· način, vsebino in rok za poročanje o realizaciji LPŠ po pogodbi,
· določilo, da izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem JR,
· druge medsebojne pravice in obveznosti.

člen
(začasno sofinanciranje)

(1) Do sklenitve pogodbe o sofinanciranju izvajanja LPŠ se lahko določena področja športa sofinancirajo na osnovi dokumenta o začasnem sofinanciranju (pogodba, sklep). Dokument se lahko sklene samo z izvajalci LPŠ, ki so imeli enake dejavnosti sofinancirane že v preteklem koledarskem letu in je izvajalec vložil zahtevo po začasnem sofinanciranju.

(2) Dokument določi način in višino sofinanciranja dejavnosti. Višina začasnega sofinanciranja skupaj ne sme preseči ene tretjine pogodbenega zneska, ki ga je izvajalec prejel za svoje dejavnosti iz prvega odstavka tega člena v preteklem letu.

(3) Po sklenitvi pogodbe o sofinanciranju izvajanja LPŠ se že nakazana sredstva poračunajo.

člen
(spremljanje izvajanja LPŠ)

(1) lzvajalci LPŠ so dolžni izvajati izbrana področja najmanj v obsegu, opredeljenem v pogodbi, sredstva pa nameniti za izbrano področje v skladu z JR.

(2) Nadzor nad izvajanjem pogodb in porabo proračunskih sredstev izvaja občinska uprava. Za vodenje postopkov vrednotenja ter spremljanja izvajanja programov športa pa lahko župan pooblasti primerno usposobljeno strokovno organizacijo.

PREHODNI DOLOČBI

člen
(prenehanje veljavnosti prejšnjega Pravilnika)

(1) Z dnem uveljavitve tega pravilnika preneha veljati Pravilnik o financiranju športa v občini Kidričevo (Uradni list RS štev. 40/02, Uradno glasilo slovenskih občin, št. 5/11 in 4/15).

člen
(veljavnost pravilnika)

(1) Ta pravilnik začne veljati petnajsti dan po objavi v Uradnem glasilu slovenskih občin.



	Štev. 007-1/2016
	Župan Občine Kidričevo

	Kidričevo, 

Priloga: MERILA, POGOJI IN KRITERIJI ZA VREDNOTENJE LPŠ

O B R A Z L O Ž I T E V


Podlaga za sprejem Pravilnika o postopku in merilih za sofinanciranje letnega programa športa v Občini Kidričevo je Zakon o športu ter Resolucija o nacionalnem programu športa v RS za obdobje 2014-2023 in Izvedbeni načrt Resolucije o Nacionalnem programu športa v RS za obdobje 2014-2023. 

S tem pravilnikom se določajo pogoji, postopki, merila in kriteriji za vrednotenje ter delitev sredstev namenjenih za uresničevanje javnega interesa na področju športa v občini Kidričevo, ki se podrobneje določijo v letnem programu športa (LPŠ) . Višina sredstev namenjena za zagotavljanje letnega programa športa se zagotavlja v vsakoletnem proračunu občine. 

V drugem členu so navedene kratice, ki se uporabljajo v tem pravilniku. 

V tretjem členu je opredelitev javnega interesa na področju športa. Javni interes na področju športa zajema vsa področje športa v skladu s prednostnimi nalogami, ki so opredeljene v NPŠ in IN NPŠ. 

V četrtem členu so navedeni izvajalci LPŠ. To so športna društva, ki so registrirana na območju Občine Kidričevo, zveze športnih društev, ki jih ustanovijo športna društva s sedežem v občini ter zavodi, gospodarske družbe, zasebniki in druge organizacije, ki so registrirane za opravljanje dejavnosti športa in imajo sedež v Občini Kidričevo. 

V petem članu pa je določilom, kateri izvajalci imajo pravico do sofinanciranja dejavnosti na področju športa. 

V šestem članu so opredeljena področja, katera se lahko sofinanciranju na področju športa v občini Kidričevo. 

Podrobnejša opredelitev vseh področij športa pa je opredeljena v merilih, pogojih in kriterijih, kar je priloga in sestavni del pravilnika. 

V sedmem členu je določilo, kaj je LPŠ. Z LPŠ se opredeljujejo področja športa, ki se v posameznem koledarskem letu opredelijo kot javni interes občine. V LPŠ se določi tudi višina sredstev za posamezno področje športa. LPŠ je osnova za javni razpis. 
LPŠ pripravi pristojno organ občinske uprave v sodelovanju s predstavniki Občinske športne zveze (OŠZ). 
LPŠ sprejme občinski svet, ki si mora pred sprejemom pridobiti soglasje OŠZ. 

Sam postopek javnega razpisa vodi komisija, ki jo s sklepom imenuje župan. 
Sestava komisije, njene naloge so določene v osmem členu tega pravilnika. 

Vsebina javnega razpisa je določena v devetem členu tega pravilnika. 

V desetem članu pravilnika določamo postopek izvedbe javnega razpisa. Sam postopek vodi komisija. Komisija odpira samo vloge, ki so prispele v roku ter vloge, ki so pravilno izpolnjene in označene na ovitku. 
Komisija ne odpiranju ugotavlja formalno popolnost vloge. To pomeni, da ugotavlja ali so bili predloženi vsi zahtevani dokumenti. 
Komisija o odpiranju vlog vodi zapisnik. Kaj zapisnik vsebuje pa je opredeljeno v četrti točki desetega člena. 

Vloge, ki so formalno nepopolne se lahko v roku 8 dni dopolnijo. Če vlagatelj vloge ne dopolni, se le ta s sklepom zavrže. 

Na podlagi sklepa komisije o izbiri izvajalcev izda sklep pristojni organ občinske uprave. 

Zoper sklep je možna pritožba v roku osem dni po prejemu sklepa. O pritožbi odloči župan. Odločitev župana je dokončna. 
Zoper odločitev župana je dopusten upravi spor na Upravnem sodišču RS. 

Rezultati javnega razpisa se objavijo v občinskem glasilu in spletni strani občine. 

V petnajstem členu je določeno, kaj vsebuje pogodba z izbranimi izvajalci LPŠ.

V šestnajstem členu se dopušča možnost začasnega financiranja LPŠ in pod katerimi pogoji. 

V sedemnajstem članu so določeni izvajalci nadzora nad izvajanjem LPŠ. 

Z dnem uveljavite tega pravilnika pa preneha veljati Pravilnik o financiranju športa v občini Kidričevo, ki je bil sprejet v letu 2012 ter dopolnjen  v letu 2011 in 2015. 



Bogdan Potočnik;						Anton Leskovar;

pravilnik pripravil						župan
								Občine Kidričevo 


